CELEX: 31982D0426
Language: el
Date: 1982-06-10 00:00:00
Title: 82/426/EOK: Απόφαση της Επιτροπής της 10ης Ιουνίου 1982 περί των υγειονομικών προϋποθέσεων και κτηνιατρικού πιστοποιητικού κατά την εισαγωγή νωπού κρέατος προέλευσης Ηνωμένων Πολιτειών Αμερικής

Avis juridique important

|

31982D0426

82/426/EOK: Απόφαση της Επιτροπής της 10ης Ιουνίου 1982 περί των υγειονομικών προϋποθέσεων και κτηνιατρικού πιστοποιητικού κατά την εισαγωγή νωπού κρέατος προέλευσης Ηνωμένων Πολιτειών Αμερικής  

Επίσημη Εφημερίδα αριθ. L 186 της 30/06/1982 σ. 0054 - 0056 Φινλανδική ειδική έκδοση: Κεφάλαιο 3 τόμος 15 σ. 0052  Ισπανική ειδική έκδοση: Κεφάλαιο 03 τόμος 25 σ. 0216  Σουηδική ειδική έκδοση: Κεφάλαιο 3 τόμος 15 σ. 0052  Πορτογαλική ειδική έκδοση : Κεφάλαιο 03 τόμος 25 σ. 0216 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Ιουνίου 1982  περί των υγειονομικών προϋποθέσεων και κτηνιατρικού πιστοποιητικού κατά την εισαγωγή νωπού κρέατος προελεύσεως Ηνωμένων Πολιτειών Αμερικής  (82/426/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 81/476/ΕΟΚ (2), και ιδίως το άρθρο 16,  Εκτιμώντας:  ότι κατά τη γνώμη κοινοτικής κτηνιατρικής αποστολής, η κατάσταση της υγείας των ζώων στις Ηνωμένες Πολιτείες Αμερικής είναι εξαιρετική, σταθερή και ελέγχεται απόλυτα από άρτια δομημένες και οργανωμένες κτηνιατρικές υπηρεσίες, ιδιαίτερα σε ό,τι αφορά ασθένειες που μεταδίδονται με το κρέας·  ότι επιπλέον, οι αρμόδιες κτηνιατρικές αρχές των ΗΠΑ επιβεβαιώνουν το γεγονός ότι για 12 τουλάχιστον μήνες δεν παρουσιάσθηκαν στις ΗΠΑ πανώλη των βοοειδών, αφθώδης πυρετός, αφρικανική πανώλη των χοίρων, κλασική πανώλη των χοίρων, λοιμώδης παράλυση των χοίρων (ασθένεια του Teschen) και φυσαλλιώδης νόσος των χοίρων, καθώς επίσης και το γεγονός ότι κατά το αυτό χρονικό διάστημα δεν πραγματοποιήθηκαν εμβολιασμοί κατά των ασθενειών αυτών·  ότι οι αρμόδιες κτηνιατρικές αρχές των ΗΠΑ ανέλαβαν την υποχρέωση να γνωστοποιήσουν με τηλέτυπο ή τηλεγράφημα, μέσα σε 24 ωρες, στην Επιτροπή και στα Κράτη μέλη, την εμφάνιση οποιασδήποτε από τις προαναφερθείσες ασθένειες ή την έγκριση εμβολιασμού εναντίον τους·  ότι είναι δυνατόν, χωρίς να διακινδυνεύεται εξάπλωση ασθένειας, να γίνει αποδεκτό κρέας κατοικιδίων μονόπλων που έχουν περάσει μέρος της περιόδου παραμονής σε μια γειτονική χώρα, εφόσον η χώρα αυτή περιλαμβάνεται στον κατάλογο των χωρών που αναφέρονται στην απόφαση 79/542/ΕΟΚ (3) του Συμβουλίου σχετικά με το κρέας των κατοικιδίων μονόπλων·  ότι οι όροι υγείας των ζώων και τα κτηνιατρικά πιστοποιητικά πρέπει να εγκρίνονται ανάλογα με την κατάσταση της υγείας των ζώων της ενδιαφερόμενης χώρας μη μέλους·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα Κράτη μέλη επιτρέπουν την εισαγωγή νωπού βοείου, χοιρείου, προβείου, αιγείου κρέατος και κρεάτων κατοικιδίων μονόπλων προελεύσεως Ηνωμένων Πολιτειών Αμερικής υπό την επιφύλαξη ότι τα κρέατα αυτά πληρούν τους όρους του κτηνιατρικού πιστοποιητικού σύμφωνα με το παράρτημα, που πρέπει να συνοδεύει το παραδιδόμενο προϊόν.  2. Τα Κράτη μέλη δεν επιτρέπουν την εισαγωγή κατηγοριών νωπού κρέατος προελεύσεως Ηνωμένων Πολιτειών Αμερικής που δεν αναφέρονται στην παράγραφο 1.  Άρθρο 2  Η παρούσα απόφαση δεν εφαρμόζεται για τις εισαγωγές αδένων και οργάνων για τα οποία η χώρα προορισμού έχει δώσει άδεια εισαγωγής για φαρμακοβιομηχανικούς σκοπούς.  Άρθρο 3  Η παρούσα απόφαση ισχύει από την 1η Ιανουαρίου 1983.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 10 Ιουνίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 186 της 8. 7. 1981, σ. 20.  (3) ΕΕ αριθ. L 146 της 14. 6. 1979, σ. 15.   ΠΑΡΑΡΤΗΜΑ  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) βοοειδών, χοιροειδών, προβατοειδών και αιγοειδών και κρέας κατοικιδίων μονόπλων για αποστολή που προορίζεται για την Ευρωπαϊκή Οικονομική Κοινότητα  Χώρα προορισμού:  Αριθμός δημοσίου πιστοποιητικού υγείας (2):  Χώρα εξαγωγής: Ηνωμένες Πολιτείες Αμερικής  Υπουργείο:  Υπηρεσία:  Στοιχεία:  (Προαιρετικό)  Ι. Αναγνώριση  Κρέας από:  (Είδος ζώου)  Είδος τεμαχίων:  Είδος συσκευασίας:  Αριθμός τεμαχίων η μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(εις) και αριθμός(οί) κτηνιατρικής εγκρίσεως (2) τού(τών) εγκεκριμένου(ων) σφαγείου(ων) (2): Διεύθυνση(εις) και αριθμός(οί) κτηνιατρικής εγκρίσεως (2) τού(τών) εγκεκριμένου(ων) εργαστηρίου(ων) τεμαχισμού (2):  ΙΙΙ. Προορισμός του κρέατος  Το κρέας αποστέλλεται από:  (Τόπος αποστολής)  στ :  (Χώρα και τόπος προορισμού)  με το εξής μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι το προαναφερθέν νωπό κρέας προέρχεται:  - στην περίπτωση κρέατος βοοειδών, χοιροειδών, προβατοειδών και αυγοειδών, από ζώα που έχουν παραμείνει στο έδαφος των ΗΠΑ τρείς τουλάχιστον μήνες πριν από τη σφαγή τους ή μετά τη γέννησή τους εάν πρόκειται για ζώα ηλικίας κάτω των τριών μηνών,  - στην περίπτωση κρέατος κατοικιδίων μονόπλων, από ζώα που έχουν παραμείνει για τρείς τουλάχιστον μήνες πριν από τη σφαγή τους ή μετά από τη γέννησή τους εάν πρόκειται για ζώα ηλικίας κάτω των τριών μηνών στο έδαφος των ΗΠΑ ή μιας γειτονικής χώρας που περιλαμβάνεται στον κατάλογο που αναφέρεται στην απόφαση 79/542/ΕΟΚ του Συμβουλίου περί κρέατος κατοικιδίων μονόπλων,  - στην περίπτωση νωπού χοιρείου κρέατος, από ζώα που δεν προέρχονται από γεωργικές εκμεταλλεύσεις οι οποίες για υγειονομικούς λόγους αποτελούν αντικείμενο απαγορευτικών μέτρων εκδηλώσεως βρουκελλώσεως χοιροειδών κατά τις έξι τελευταίες εβδομάδες,  - στην περίπτωση νωπού προβείου και αιγείου κρέατος, από ζώα που δεν προέρχονται από γεωργικές εκμεταλλεύσεις οι οποίες για υγειονομικούς λόγους αποτελούν αντικείμενο απαγορευτικών μέτρων λόγω εκδηλώσεως βρουκελλώσεως των προβάτων και των αιγών κατά τις έξι τελευταίες εβδομάδες.  Έγινε στ , την  (Υπογραφή του επίσημου κτηνίατρου)  Σφραγίδα  (1) Νωπό κρέας: όλα τα τμήματα των κατοικιδίων βοοειδών, χοιροειδών, προβατοειδών και αιγοειδών, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εντούτοις, διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.  (3) Για το βαγόνια τραίνου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.